ปี’52ประกันจ่ายแสนล.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

ประกันชีวิตสินไหมเพิ่ม6พันล. ด้านวินาศภัยรถขอเคลมสูงสุด
โพสต์ทูเดย์ — คปภ. เผยปี 2552 ธุรกิจประกันชีวิตจ่ายเงินตามสัญญาให้ลูกค้า 9.52 หมื่นล้านบาท เพิ่มขึ้นเกือบ 6,000 ล้านบาท
ฝ่ายวิจัยและสถิติ ฝ่ายวางแผนและพัฒนาระบบการตรวจสอบ สำนักงานคณะกรรมการกำกับและส่งเสริมการประกอบธุรกิจประกันภัย (คปภ.) รายงานว่า ปี 2552 ธุรกิจประกันชีวิตมีเบี้ยประกันรับรวมทั้งสิ้น 2.54 แสนล้านบาท เพิ่มขึ้น 17% โดยมีการจ่ายเงินคืนให้กับผู้ถือกรมธรรม์ทั้งสิ้น 9.52 หมื่นล้านบาท เพิ่มขึ้น 5,935.88 ล้านบาท หรือเพิ่มขึ้น 6.65 % 
ทั้งนี้ แยกเป็นการจ่ายในกรณีที่กรมธรรม์ครบกำหนดสัญญามากที่สุดจำนวน 3.65 หมื่นล้านบาท เพิ่มขึ้น 13.45% ตามด้วยเงินค่าเวนคืนกรมธรรม์ประกันภัย หรือไถ่ถอนก่อนกำหนด 2.10 หมื่นล้านบาท ลดลง 15.48% จ่ายกรณีค่ารักษาพยาบาลจากประกันสุขภาพ 1.25 หมื่นล้านบาท เพิ่มขึ้น 12.48% จ่ายกรณีเสียชีวิตหรือมรณกรรม 1.15 หมื่นล้านบาท เพิ่มขึ้น 14.92% เงินปันผลตามกรมธรรม์ 3,658.63 ล้านบาท เพิ่มขึ้น 25.95% เงินจ่ายค่าอุบัติเหตุและทุพพลภาพ 2,007.56 ล้านบาท เพิ่มขึ้น 7.57%
ด้านธุรกิจประกันวินาศภัย มีเบี้ยรับรวมทั้งสิ้น 8.16 หมื่นล้านบาท มีการจ่ายค่าสินไหมทดแทนให้กับลูกค้าในปี 2552 จำนวนทั้งสิ้น 5.42 หมื่นล้านบาท เพิ่มขึ้น 3,669.02 ล้านบาท หรือ 7.25% คิดเป็นอัตราค่าสินไหมทดแทนต่อเบี้ยประกันภัย หรือลอสเรโช 51.71% ซึ่งเพิ่มขึ้นเล็กน้อยจากปี 2551 ที่อยู่ระดับ 51.4% โดยมีการจ่ายค่าสินไหมประกันภัยรถยนต์มากที่สุด 3.75 หมื่นล้านบาท เพิ่มขึ้น 3.55% ซึ่งคิดเป็น 55.46% ของค่าสินไหมทดแทนทั้งหมด โดยคิดเป็นอัตราค่าสินไหมทดแทนต่อเบี้ยประกันภัย 57.04% ตามด้วยค่าสินไหมทดแทนประกันภัยเบ็ดเตล็ด 6,169.75 ล้านบาท คิดเป็นค่าสินไหมต่อเบี้ยประกันภัย 45.38%
ทั้งนี้ ค่าสินไหมที่เพิ่มขึ้น ส่วนหนึ่งเพิ่มจากฐานลูกค้าที่เพิ่มขึ้น และต้นทุนค่าใช้จ่ายสูงขึ้น